**Antonio Nocerino** (født 9. april 1985 i Napoli) er en italiensk fotballspiller som spiller midtbane for den amerikanske klubben Orlando City. Han har tidligere spilt for Juventus, Genoa CFC, Piacenza Calcio og US Città di Palermo samt på utlån hos flere andre klubber. Nocerino var også en del av Italias tropp under EM i fotball 2012.

Klubbkarriere
-------------

Nocerino startet sin fotballkarriere med ungdomsfotball hos Juventus i 1997. Han ble flyttet opp i førstelagstroppen i 2003, men fikk ikke spille noen seriekamper for klubben. I stedet ble han lånt ut til US Avellino i Serie B ut 2003/2004-sesongen. I 2004 meldte han overgang til Genoa CFC som følge av at klubbe kjøpte en andel i spilleren. Han fikk kun spille fem seriekamper på to år for Genoa, men ble lånt ut til klubbene US Catanzaro 1929, FC Crotone og FC Messina Peloro, hvor han jevnt over fikk moderat med spilletid. I 2006 meldte han overgang til Piacenza Calcio, hvor han etablerte seg på førstelaget og spilte 37 kamper og scoret seks mål i 2006/2007-sesongen. 

### Juventus

Sommeren 2007 valgte Juventus å kjøpe Piacenzas halvdel i Nocerino for 3,7 millioner euro. Han fikk sin førstelagsdebut for klubben i åpningskampen i 2007/2008-sesongen mot AS Livorno Calcio, som Juventus vant 5–1. I perioden etter denne kampen ble Nocerino regelmessig tatt ut på førstelaget av manager Claudio Ranieri. I den påfølgende 2008/2009-sesongen fikk han færre kamper, som følge av at Juventus hadde signert Mohamed Sissoko, men han klarte likevel å opptre i 32 seriekamper.

### Palermo

Den 30. mai 2008 ble Nocerino solgt til US Città di Palermo i en avtale verdt 7,5 millioner euro og hvor Amauri Carvalho de Oliveira fra Palermo gikk motsatt vei. Hann fikk sin debut for de rosa mot AS Roma den 13. september 2008 og fikk starte samtlige kamper i første halvdel av sesongen som defensiv partner til den mer offensive midtbanespilleren Mark Bresciano. Han ble siden brukt som reserve og fikk 33 kamper i sin første sesong for Palermo.

I 2009/2010-sesongen fikk han igjen tillit i startoppstillingen som følge av at Walter Zenga ble utnevnt ny trener, og noterte seg for 35 seriekamper og tre mål for Palermo. I den påfølgende sesongen spilte han 49 kamper i alle turneringer Palermo deltok i. Totalt spilte han 106 seriekamper og scoret seks mål frem til sommeren 2011.

### AC Milan

Den 31. august 2011 på overgangsvinduets siste dag ble Nocerino solgt til AC Milan på en overgangssum verdt 500 000 euro, hvor han signerte under på en kontrakt med en varighet på 
fem år. Han debuterte for klubben i sesongens første kamp, hvor han kom inn som innbytter for Alberto Aquilani, som også var debutant for Milan. Nocerinos første mål for Milan kom i kampen mot gamleklubben Palermo den 15. oktober samme år. På grunn av skader på midtbanen hos Milan fikk han tillit av trener Massimiliano Allegri, og fikk 35 seriekamper og ti mål i sin første sesong for Milan.

Landslagskarriere
-----------------

Nocerino har flere aldersbestemte kamper for Italia og var kaptein for den italienske OL-troppen under Sommer-OL 2008 i Beijing, som tapte i kvartfinalen til fordel for Belgia. Nocerino fikk sin landslagsdebut for Italias herrelandslag i vennskapskampen mot Sør-Afrika den 17. oktober 2007. Han ble tatt ut i den italienske troppen til EM i fotball 2012 i Polen og Ukraina av landslagstrener Cesare Prandelli.

Referanser
----------

1. ↑   Diario AS, AS.com athlete ID nocerino/19470[Hentet fra Wikidata]
2. ↑   Argentine Soccer Database, oppført som ANTONIO NOCERINO, BDFA player ID 61011[Hentet fra Wikidata]
3. ↑   transfermarkt.com, Transfermarkt spiller-ID 22203, besøkt 9. oktober 2017[Hentet fra Wikidata]
4. ↑  Orlando City Acquires Italian National Team and Former AC Milan Midfielder Antonio Nocerino
5. ↑  Acmilan.com – A.C. Milan Comunicato Ufficiale (Publisert 31. august 2011, besøkt 14. mai 2012)
6. ↑  FIFA.com – Men's Olympic Games, Beijing: Italy 2–3 Belgium (Besøkt 14. juni 2012)
7. ↑  UEFA.com – Ranocchia and Destro miss Italy cut (Publisert 29. mai 2012, besøkt 12. juni 2012)

Eksterne lenker
---------------

* (en) Antonio Nocerino – Olympedia Rediger på Wikidata

* (en) Antonio Nocerino – Sports-Reference (OL-resultater – arkivert) Rediger på Wikidata

* (en) Antonio Nocerino – FIFA Rediger på Wikidata

* (en) Antonio Nocerino – UEFA Rediger på Wikidata

* (en) Antonio Nocerino – Major League Soccer Rediger på Wikidata

* (en) Antonio Nocerino – Transfermarkt Rediger på Wikidata

* (en) Antonio Nocerino – national-football-teams.com Rediger på Wikidata

* (en) Antonio Nocerino – WorldFootball.net Rediger på Wikidata

* (en) Antonio Nocerino – Soccerbase.com Rediger på Wikidata

* (en) Antonio Nocerino – FootballDatabase.eu Rediger på Wikidata
* (en) Footballdatabase.eu – Antonio Nocerino – Spillerprofil
* (en) National-football-teams.com – Antonio Nocerino – Spillerprofil

| * v
* d
* r
Italias tropp – EM i fotball 2012 Andreplass |
| --- |
| 
* 1 Buffon (k)
* 2 Maggio
* 3 Chiellini
* 4 Ogbonna
* 5 Motta
* 6 Balzaretti
* 7 Abate
* 8 Marchisio
* 9 Balotelli
* 10 Cassano
* 11 Di Natale
* 12 Sirigu
* 13 Giaccherini
* 14 De Sanctis
* 15 Barzagli
* 16 De Rossi
* 17 Borini
* 18 Montolivo
* 19 Bonucci
* 20 Giovinco
* 21 Pirlo
* 22 Diamanti
* 23 Nocerino
* Landslagstrener: Prandelli

 | Flagget til Italia |

|  |  |
| --- | --- |
| Oppslagsverk/autoritetsdata | Geni
 |